Source: https://podnikam.sk/zalohove-faktury-v-uctovnictve/
Timestamp: 2019-10-19 09:43:00+00:00

Document:
Zálohové faktúry v účtovníctve v roku 2019 | Podnikam.sk '); document.write(''); }
zálohové faktúry Foto: Getty Images
27. marca 2019 Autor Ing. Ján MintálZdroj podnikam.sk Tlačiť
Náležitosti faktúry ako daňového dokladu sú obsiahnuté v rámci ustanovení § 71 až § 76 zákona č.222/2004 Z.z. o dani z pridanej hodnoty v z.n.p. (ďalej iba „zákon o DPH“). Za faktúru sa považuje doklad alebo oznámenie, ktoré je vyhotovené v listinnej alebo elektronickej podobe a obsahuje údaje podľa § 74 zákona o DPH. V praxi sa však možno bežne stretnúť s určitou formou predfaktúr, ktoré sa vystavujú pred dodaním tovaru či služby, pričom ich úlohou je slúžiť ako zabezpečovací nástroj na zaplatenie dodávky. V praxi sa označujú ako zálohové faktúry, preddavkové faktúry, tzv. „proforma“ faktúry alebo predfaktúry. Všetky tieto spomínané doklady sú však tzv. nedaňovými dokladmi, pretože neobsahujú údaje podľa § 74 zákona o DPH. Väčšinou neobsahujú dátum dodania tovaru alebo služby, rozpis na základ dane a DPH a text je väčšinou záloha alebo preddavok.
Na základe § 75 ods.1 zákona o DPH môže platiteľ a zdaniteľná osoba, ktorá nie je platiteľom, vyhotoviť za viac samostatných dodaní tovaru alebo služby alebo za viac platieb prijatých pred dodaním tovaru alebo dodaním služby súhrnnú faktúru, ktorá môže pokrývať najviac obdobie kalendárneho mesiaca; faktúra sa musí vyhotoviť do 15 dní od skončenia kalendárneho mesiaca. O vystavení resp. prijatí zálohových faktúr sa spravidla neúčtuje, len sa evidujú. Účtuje sa až o ich úhrade. Podľa § 73 písm. b) zákona o DPH je nutné faktúru v zmysle § 72 tohto zákona vyhotoviť do 15 dní odo dňa prijatia platby pred dodaním tovaru alebo služby alebo do konca kalendárneho mesiaca, v ktorom bola platba prijatá.
Zálohové platby v podvojnom účtovníctve
Prémiový obsahzálohové faktúryzálohové platby

References: § 71
 § 76
 § 74
 § 74
 § 75
 § 73
 § 72